Waldorf Ház

Pedagógiai Szolgáltató Intézet

1075 Budapest, Asbóth u. 17.

OM azonosító: 201 159

TÁJÉKOZTATÓ

Fenntartók képzése

2018/2019

**Kedves Kollégák!**

A 2018/2019-es tanévben második alkalommal rendezzük meg a “Fenntartók képzése” elnevezésű 72 órás továbbképzésünket. A továbbképzésre várunk minden olyan kollégát, aki tevékenyen részt vesz már működő Waldorf-óvoda vagy Waldorf-iskola fenntartói feladataiban.

A képzés célja, hogy segítse a tudatosság növekedését a fenntartói feladatok, kötelezettségek, jogok területén különös figyelemmel a Waldorf-intézmények sajátosságaira. Szeretnénk a résztvevőket megismertetni az intézményeinket körülvevő „külvilággal” (köznevelés rendszere, s abban a Waldorf-intézmények sajátos elhelyezkedése), és a „”belvilággal” is (Waldorf-mozgalom, szellemi alapok, szervezeti kérdések). Mindeközben törekszünk arra, hogy az egész képzésen átíveljen a szellemi, jogi, gazdasági élet hármassága, illetve a Szabadság – Egyenlőség – Testvériség eszméje.

A képzéssel azt szeretnénk elérni, hogy a résztvevők a képzés végére tájékozottabbak legyenek és megalapozottabban tudjanak véleményt alkotni, döntéseket hozni fenntartói szerepükben. További szándékunk, hogy az elhangzó előadások és a résztvevők által megélt élmények új gondolatokat ébresszenek és segítsék a résztvevőket saját kérdéseik megfogalmazásában, a válaszok megtalálásában s a további tettekhez szükséges akarat felébresztésében.

**A továbbképzés tartalmának rövid ismertetése**

A képzés négy tematikai egységből áll:

1. ***Waldorf-intézmények és fenntartóik a köznevelés rendszerében.*** Ebben a témakörben amellett, hogy áttekintjük a közoktatás rendszerét – azon belül az alternatív pedagógiából és a civil fenntartásból adódó sajátosságokat –, foglalkozunk a Waldorf-mozgalom történetével, szervezeti felépítésével és kitekintünk a nemzetközi színtérre is.
2. ***A Waldorf-intézmények szellemi alapjai.*** E témakörben a hármasságokból indulunk, először az emberi hármasságokkal (test – lélek – szellem, gondolkodás – érzés – akarat, idegrendszer – anyagcsererendszer – végtagrendszer, stb.) és a társadalmi lét hármasságával (szellemi, jogi, gazdasági szféra) fogunk foglalkozni. Majd körbejárjuk az önigazgatásra törekvés kérdéskörét és megismerkedünk az első Waldorf-iskola alapításakor megfogalmazott szellemi impulzussal.
3. ***Fenntartó és intézmény viszonya*** témához tartozó órákon mindenekelőtt a fenntartói szerepekről és kompetenciákról lesz szó, és szeretnénk bemutatni az intézmény-fenntartó közötti egészséges együttműködés különböző modelljeit. Ehhez elengedhetetlen, hogy foglalkozzunk a szervezeti működéssel, illetve az önigazgatás eszméjének gyakorlati kérdéseivel.
4. ***A fenntartói feladatok*** tematikai egységben a jogi és gazdasági alapismeretek után a konkrétumok következnek. A fenntartói kötelezettségeket, feladatokat, jogokat, felelősségeket vesszük sorra, a miértekkel és a hogyanokkal kiegészítve. Végül, de nem utolsósorban foglalkozunk a konfliktusokban rejlő lehetőségekkel is. Az intézményalapításból adódó feladatokat nem érintjük a képzésen.

**A jelentkezés feltétele:** A képzésre bárki jelentkezhet, aki érdeklődik a téma iránt.

**Csoportlétszám:** 18-40 fő.

**A továbbképzés időpontjai:** Pénteki napokon 16-tól 20 óráig, szombati napokon 9-től 17-óráig: **2018.** november 23-24., **2019.** január 11-12., február 8-9., március 8-9.; április 12-13., május 10-11.

**A továbbképzés helyszíne:** **Csillagberek Waldorf Iskola, 1042 Budapest Árpád út 161-163.**

**A jelentkezés határideje:** 2018. október 15.

**A jelentkezési lapokat az alábbi címre küldjétek: demko.marianna@waldorf.hu**

**A résztvevők által biztosítandó eszközök:**

Jegyzetfüzet, íróeszköz, a mozgásos feladatokhoz kényelmes, mozgásra alkalmas ruházat.

**A továbbképzés díja és költségei: 75.000 Ft.**

A befizetés határideje: **2018. november 10.**

A továbbképzési díjat átutalással történő befizetéssel a Waldorf Ház számlaszámára (16200106-11571780 MagNet Bank Zrt) kérjük befizetni. A továbbképzési díj áfamentes.

A részvételi díjon felül a résztvevőket terhelő egyéb költségek: étkezés és szállás költsége, utazási költség, a résztvevők által biztosítandó anyagok és eszközök költsége.

Budapest, 2018. szeptember 5.

 Mészáros Anikó és Demkó Marianna

**Jelentkezés és további információk:**

Demkó Marianna

Tel.: 06 20 346 7632

demko.marianna@waldorf.hu

**Szakmai tervezés, koordinálás:**

Mészáros Anikó

Tel.: 06 20 773 8855

 meszaros.aniko@csillagberek.hu